22. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 145981 της 27/28 Σεπτ. 2001 (ΦΕΚ Β΄1263) Καθορισμός ποσοστού παρακράτησης για έξοδα διαχείρισης υπέρ Δικηγορικού Συλλόγου Αθηνών από το λογαριασμό του Ταμείου Συνεργασίας. Έχοντας υπόψη: 1. Τις διατάξεις των άρθρων: α) 9 παρ. 2 του Ν. 1093/80 και β) 33 παρ. 1 του Ν. 2915/2001. 2. Την από 15.11.1999 απόφαση του Δ.Σ. του Δικηγορικού Συλλόγου Αθηνών. 3. Το γεγονός ότι η απόφαση αυτή δεν προκαλεί δαπάνη σε βάρος του Κρατικού Προϋπολογισμού, αποφασίζουμε: Καθορίζουμε το παρακρατούμενο από το Δικηγορικό Σύλλογο Αθηνών ποσοστό από τη δικηγορική αμοιβή που παρακρατείται σύμφωνα με την παρ. 2 του άρθρου 9 του ν. 1093/80 σε 4%. Το ανωτέρω ποσό παραμένει στο Ταμείο του συλλόγου για την κάλυψη των εξόδων διαχείρισης του οικείου λογαριασμού. 